Avviż Legali Importanti

|

31994L0002

Id-Direttiva tal-Kummissjoni 94/2/KE tal-21 ta’ Jannar 1994 li timplimenta d-Direttiva tal-Kunsill 92/75/KEE fir-rigward tat-tikketti li jindikaw il-konsum ta’ enerġija tar-refriġeraturi u tal-freezers ta’ l-elettriku tad-dar u ta’ apparat bit-tnejn f’daqqa

Official Journal L 045 , 17/02/1994 P. 0001 - 0022 Finnish special edition: Chapter 13 Volume 25 P. 0249  Swedish special edition: Chapter 13 Volume 25 P. 0249  CS.ES Chapter 13 Volume 013 P. 122  - 143 ET.ES Chapter 13 Volume 013 P. 122  - 143 HU.ES Chapter 13 Volume 013 P. 122  - 143 LT.ES Chapter 13 Volume 013 P. 122  - 143 LV.ES Chapter 13 Volume 013 P. 122  - 143 MT.ES Chapter 13 Volume 013 P. 122  - 143 PL.ES Chapter 13 Volume 013 P. 122  - 143 SK.ES Chapter 13 Volume 013 P. 122  - 143 SL.ES Chapter 13 Volume 013 P. 122  - 143

		Id-Direttiva tal-Kummissjoni 94/2/KEtal-21 ta’ Jannar 1994li timplimenta d-Direttiva tal-Kunsill 92/75/KEE fir-rigward tat-tikketti li jindikaw il-konsum ta’ enerġija tar-refriġeraturi u tal-freezers ta’ l-elettriku tad-dar u ta’ apparat bit-tnejn f’daqqaIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 92/75/KEE tat-22 ta’ Settembru 1992 dwar l-indikazzjoni permezz ta’ tikketti u informazzjoni standard tal-prodott dwar il-konsum ta’ l-enerġija u riżorsi oħra ta’ apparat domestiku [1], u b’mod partikolari l-Artikoli 9 u 12 tagħha,Billi taħt id-Direttiva 92/75/KEE il-Kummissjoni għandha tadotta direttiva ta’ implimentazzjoni fir-rigward ta’ apparat domestiku li jinkludi refriġeraturi, freezers u ta’ apparat bit-tnejn f’daqqa;Billi l-użu ta’ l-elettriku minn refrigeraturi u freezers jammonta għal parti sinnifikanti mid-domanda totali ta’ l-elettriku tal-Komunità; billi l-għan għal tnaqqis fl-użu ta’ l-enerġija minn dawn l-istrumenti huwa sostanzjali;Billi standard tas-CEN (Kumitat Ewropew għall-Istandardizazzjoni) EN 153 jipprovdi metodu għall-kejl tal-konsum ta’ l-enerġija ta’ refriġeraturi u freezers u ta’ apparat bit-tnejn f’daqqa;Billi l-Komunità, waqt li tikkonferma l-interess tagħha f’sistema ta’ standardizzazzjoni li tkun kapaċi tipproduċi standards li jintużaw tabilħaqq mill-isħab kollha f’kummerċ internazzjonali u li tkun kapaċi tissodisfa l-ħtiġiet tal-politika tal-Komunità, tistieden lill-organizzazzjonijiet ta’ l-istandards Ewropej sabiex ikomplu fil-kooperazzjoni tagħhom ma’ organizzazzjonijiet ta’ standards internazzjonali;Billi l-Kumitat Ewropew għall-Istandardizzazzjoni (CEN) u l-Kumitat Ewropew għall-Istandardizzazzjoni Elettroteknika (Cenelec) huma l-korpi rikonnoxxuti bħala kompetenti sabiex jadottaw standards armonizzati skond il-linji ta’ gwida ġenerali għal kooperazzjoni bejn il-Kummissjoni u dawk iż-żewġ korpi iffurmati nhar it-13 ta’ Novembru 1984; billi, fi ħdan it-tifsira ta’ din id-Direttiva, standard armonizzat huwa speċifikazzjoniteknika (Standard Ewropew jew dokument ta’ armonizzazzjoni) adottat mis-CEN jew mis-Cenelec fuq il-bażi ta’ eżenzjoni (mandat) mill-Kummissjoni skond id-dispożizzjonijiet tad-Direttiva tal-Kunsill 83/189/KEE tat-28 ta’ Marzu 1983 li tistabbilixxi proċedura għall-forniment ta’ informazzjoni fil-qasam ta’ standards u regolamenti tekniċi [2], kif l-aħħar emendata bid-Deċiżjoni tal-Kummissjoni 92/400/KEE [3], u fuq il-bażi ta’ dawk il-linji ta’ gwida ġenerali;Billi l-miżuri stabbiliti f’din id-Direttiva huma bi qbil ma’ l-opinjoni tal-kumitat stabbilit taħt l-Artikolu 10 tad-Direttiva 92/75/KEE,ADOTTAT DIN ID-DIRETTIVA:Artikolu 11. Din id-Direttiva għandha tapplika għal refriġeraturi, armarji li fihom jiġi maħżun ikel iffriżat, freezers ta’ l-ikel u apparat bit-tnejn f’daqqa li jintużaw fid-djar u li jaħdmu bl-elettriku. Apparat li jista’ juża sorsi ta’ enerġija oħra wkoll, bħalma huma l-batteriji, huwa eskluż.2. L-informazzjoni meħtieġa b’din id-Direttiva għandha tiġi evalwata skond l-EN 153 ta’ Mejju 1990 jew bi qbil ma’ standards armonizzati, in-numri ta’ referenza tagħhom li kienu ġew ippubblikati fil-Ġurnal Uffiċjali tal-Komunitajiet Ewropej u li għalihom l-Istati Membri ppubblikaw in-numri ta’ referenza ta’ l-istandards nazzjonali li jieħdu post dawk l-istandards armonizzati. Din l-informazzjoni li għandha x’taqsam mal-ħoss, fejn ikun applikabbli, għandha tiġi evalwata skond id-Direttiva tal-Kunsill 86/594/KEE [4].3. L-istandards armonizzati imsemmija fil-paragrafu 2 għandhom jiġu stabbiliti taħt mandat mill-Kummissjoni bi qbil mad-Direttiva 83/189/KEE.4. "Negozjant", "fornitur", "folja ta’ informazzjoni", u "informazzjoni addizzjonali" għandhom ikollhom it-tifsiriet stabbiliti fl-Artikolu 1(4) tad-Direttiva 92/75/KEE.Artikolu 21. Id-dokumentazzjoni teknika li hemm referenza għaliha fl-Artikolu 2(3) tad-Direttiva 92/75/KEE għandha tinkludi:- l-isem u l-indirizz tal-fornitur,- deskrizzjoni ġenerali ta’ l-apparat, li tkun biżżejjed sabiex l-apparat jiġi identifikat,- informazzjoni, li tinkludi disinni relevanti, dwar l-karatteristiċi tad-disinn prinċipali tal-mudell u f’punti partikolari li jaffettwaw mhux ħażin il-konsum ta’ l-enerġija,- rapporti ta’ testijiet ta’ teħid ta’ kejl relevanti mwettqa taħt l-istandards imsemmija fl-Artikolu 1(2) ta’ din id-Direttiva,- struzzjonijiet ta’ tħaddim, jekk addattat.2. L-apparati koperti b’din id-Direttiva għandhom jiġu diviżi fil-‘kategoriji’ stabbiliti fl-Anness IV.3. It-tikketta msemmija fl-Artikolu 2(1) tad-Direttiva 92/75/KEE għandha tkun kif speċifikata fl-Anness I għal din id-Direttiva. Għandha titpoġġa fuq barra jew ta’ l-apparat jew fuqu, b’tali mod li tkun tidher b’mod ċar, u ma tkunx mgħottija4. Il-kontenut u l-format tal-fiche imsemmija fit-tielet inċiż ta’ l-Artikolu 2(1) ta’ Direttiva 92/75/KEE għandu jkun kif speċifikat fl-Anness II għal din id-Direttiva.5. Fiċ-ċirkostanzi koperti bl-Artikolu 5 tad-Direttiva 92/75/KEE, u fejn l-offerta għal bejgħ, kiri jew xiri bin-nifs, tkun ipprovduta permezz ta’ komunikazzjoni stampata, bħal katalogu ta’ bejgħ bil-korrispondenza, allura dik il-komunikazzjoni stampata għandha tinkludi l-informazzjoni kollha speċifikata fl-Anness III għal din id-Direttiva.6. Il-klassi ta’ effiċjenza ta’ enerġija ta’ l-apparat għandha tkun kif speċifikata fl-Anness V.Artikolu 3L-Istati Membri għandhom jieħdu l-miżuri kollha meħtieġa sabiex jiżguraw li l-fornituri u negozjanti kollha stabbiliti fit-territorju tagħhom jissodisfaw l-obbligi tagħhom taħt din id-Direttiva.Artikolu 41. L-Istati Membri għandhom jadottaw u jippubblikaw id-dispożizzjonijiet meħtieġa sabiex jikkonformaw ma’ din id-Direttiva sal-31 ta’ Diċembru 1994. Għandhom jinfurmaw mill-ewwel lill-Kummissjoni bihom. Għandhom japplikaw dawk id-dispożizzjonijiet mill-1 ta’ Jannar 1995.Meta l-Istati Membri jadottaw dawn il-miżuri, għandu jkollhom riferenza għal din id-Direttiva jew għandhom ikunu akkumpanjati b’riferenza bħal din mal-waqt tal-pubblikazzjoni uffiċjali tagħhom. Il-proċedura għal din ir-riferenza għandha tiġi adottata mill-Istati Membri.2. L-Istati Membri għandhom jikkomunikaw it-test tal-miżuri prinċipali ta’ liġi nazzjonali li huma jadottaw fil-qasam kopert b’din id-Direttiva lill-Kummissjoni.Artikolu 5Din id-Direttiva għandha tidħol fis-seħħ fl-20 jum mill-pubblikazzjoni tagħha fl-Ġurnal Uffiċjali tal-Komunitajiet Ewropej.Artikolu 6Din id-Direttiva hija indirizzata lill-Istati Membri.Magħmula fi Brussel, fil-21 ta’ Jannar 1994.Għall-KummissjoniAbel MatutesMembru tal-Kummissjoni[1] ĠU L 297, tat-13.10.1992, p. 16.[2] ĠU L 109, tas-26.4.1983, p. 8.[3] ĠU L 221, tas-6.8.1992, p. 55.[4] ĠU L 344, tas-6.12.1986, p. 24.--------------------------------------------------L-ANNESS IIT-TIKKETTADisinn tat-tikketta1. It-tikketta għandha tkun bi qbil ma’ l-illustrazzjonijiet li ġejjin:+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++Noti dwar it-tikketta2. In-noti li ġejjin jiddefinixxu l-informazzjoni li għandha tkun inkluża:Nota:I. Isem tal-fornitur jew marka tan-negozju.II. Mezz ta’ identifikazzjoni tal-mudell tal-fornitur.III. Il-klassi ta’ effiċjenza ta’ enerġija ta’ l-apparat għandha tiġi stabbilita bi qbil ma’ l-Anness V. L-ittra l-addattata għandha titpoġġa fl-istess livell tal-vleġġa relevanti.IV. Mingħajr preġudizzju għal kwalunkwe ħtiġiet taħt l-iskema ta’ l-Eko-tikketta tal-Komunità, fejn apparat ikun ingħata ‘premju ta’ l-Eko-tikketta tal-Komunità’ bi qbil mar-Regolament tal-Kunsill (KEE) Nru 880/92 [1], tista’ titwaħħal ukoll kopja tal-marka ta’ l-Eko-tikketta (il-fjura). Il-‘gwida dwar id-disinn tat-tikketta tar-refrigerator/freezer’ li hemm referenza għaliha taħt, tfisser kif il-marka ta’ premju-Eko, tista’ tkun inkluża fit-tikketta.V. Konsum ta’ enerġija bi qbil ma’ standards imsemmija fl-Artikolu 1(2) iżda mfissra f’kWh fis-sena (i.e għal 24 siegħa × 365).VI. Total tal-volum nett ta’ ħżin tal-kompartimenti kollha li ma jistħoqilhomx li jiġu stmati bi stilla (i.e. temperatura ta’ tħaddim > - 6 °Ċ).VII. Total tal-volum nett ta’ ħżin tal-kompartimenti kollha ta’ ħżin ta’ ikel iffriżat li jistħoqilhom li jiġu stmati bi stilla (i.e. temperatura ta’ tħaddim = - 6 °Ċ).VIII. Stima bi stilla ta’ kompartimenti ta’ ħżin ta’ ikel iffriżat, bi qbil ma’ standards imsemmija fl-Artikolu 1(2). Fejn dan il-kompartiment ma jkunx jistħoqlu stilla, din il-pożizzjoni għanda titħalla vojta.IX. Fejn ikun applikabbli, il-ħoss imkejjel skond id-Direttiva 86/594/KEE.NB:It-termini ekwivalenti f’lingwi oħra għal dawk deskritti fuq huma mogħtija fl-Anness VI.Stampar3. Dan li ġej jiddefinixxi ċerti karatteristiċi tat-tikketta:+++++ TIFF +++++Kuluri wżati:CMYK: cyan, maġenta, isfar, iswed.Eżempju: 07X0: 0 % cyan, 70 % maġenta, 100 % isfar, 0 % iswed.Vleġeġ:- A: X0X0,- B: 70X0,- C: 30X0,- D: 00X0,- E: 03X0,- F: 07X0,- G: 0XX0.Kulur tal-profil X070.Il-kliem kollu huwa miktub bl-iswed. L-isfond huwa abjad.L-informazzjoni kollha dwar l-istampar tinsab fil-‘Gwida tad-disinn tat-tikketta ta’ refriġeratur/freezer’ li tista’ tinkiseb mingħand:The Secretary of the Committee on Energy Labelling and Standard Product Information for Household AppliancesDirectorate-General for Energy DG XVII,Commission of the European Communities,200 Rue de la Loi,B-1049 Brussels.[1] ĠU L 99, tal-11.4.1992, p. 1.--------------------------------------------------L-ANNESS IIIL-FICHEIl-fiche għandu jkun fiha l-informazzjoni li ġejja. L-informazzjoni tista’ tingħata fil-forma ta’ tabella li tkopri numru ta’ apparati fornuti mill-istess fornitur, f’liema każ għandha tingħata fl-ordni speċifikata, jew mogħtija fid-deskrizzjoni ta’ l-apparat:1. Isem tal-fornitur jew marka tan-negozju.2. Mezz ta’ identifikazzjoni tal-mudell tal-fornitur.3. Tip ta’ apparat kif ġej:Kategorija | Deskrizzjoni fil-fiche |1 | Larder fridge |2 | Refriġeratur/chiller |3 | Refriġeratur |4 | Refriġeratur |5 | Refriġeratur |6 | Refriġeratur |7 | Frigg/freezer |8 | Freezer wieqfa |9 | Freezer orizzontali (chest) || Għal apparati tal-kategorija 10, il-fornitur jista’ jagħżel id-deskrizzjoni tiegħu tat-tip ta’ apparat. |4. Il-klassi ta’ effiċjenza ta’ enerġija tal-mudell kif iddefinit fl-Anness V, imfissra bħala "Klassi ta’ effiċjenza ta’ l-enerġija… fuq skala minn A (l-aktar effiċjenti) sa G (l-inqas effiċjenti)". Fejn din l-informazzjoni tkun ipprovduta f’forma ta’ tabella din tista’ tiġi mfissra permezz ta’ mezzi oħra sakemm ikun ċar li l-iskala tkun minn A (l-aktar effiċjenti) sa G (l-inqas effiċjenti).5. Fejn l-informazzjoni tingħata fil-forma ta’ tabella, u fejn uħud mill-apparats elenkati fit-tabella jkunu ingħataw "Premju ta’ Eko-tikketta tal-Komunità" skond ir-Regolament (KEE) Nru 880/92, din l-informazzjoni tista’ tiġi inkluża hawnhekk. F’dan il-każ l-intestatura tar-ringiela għandha tgħid "Premju ta’ Eko-tikketta tal-Komunità", u d-daħla għandha tkun magħmula minn kopja tal-marka tat-Eko-tikketta (il-fjura). Din id-dispożizzjoni hija mingħajr preġudizzju għal kwalunkwe ħtieġa taħt l-iskema premju ta’ Eko-tikketta tal-Komunità.6. Konsum ta’ enerġija bi qbil ma’ standards imsemmija fl-Artikolu 1(2) iżda mfissra f’kWh fis-sena (i.e għal 24 siegħa × 365), deskritt bħala: "konsum ta’ enerġija XYZ kWh fis-sena, ibbażat fuq riżultati ta’ test standard għal 24 siegħa. Konsum propju ta’ enerġija jiddependi fuq kif jiġi wżat l-apparat u fuq il-post ta’ tqegħid tiegħu."7. Volum nett ta’ ħżin ta’ kompartiment ta’ ħżin ta’ ikel frisk (5 °Ċ) bi qbil ma’ standards imsemmija fl-Artikolu 1(2) – għajr għal klassijiet 8 u 9.8. Volum nett ta’ ħżin ta’ kompartiment ta’ ħżin ta’ ikel iffriżat, bi qbil ma’ standards imsemmija fl-Artikolu 1(2) – għajr ta’ klassijiet 1, 2 u 3. Għal apparat ta’ klassi 3 il-volum nett tal-kaxxa tas-silġ’.7 u 8. Għal klassijiet 2 u 10 il-volum nett ta’ kull kompartiment għandu jiġi elenkat, skond l-istandards imsemmija fl-Artikolu 1(2).9. Stima bi stilla ta’ kompartimenti ta’ ħżin ta’ ikel iffriżat, jekk addattat, bi qbil ma’ standards imsemmija fl-Artikolu 1(2).10. It-tismija "no frost" ("bla ġlata") tista’ tiġi nkluża hawnhekk meta tkun bi qbil mad-definizzjonijiet mogħtija fl-istandards imsemmija fl-Artikolu 1(2).11. "Power cut safe Z hours" iddefinita bħala "ħin li fih togħla t-temperatura" bi qbil ma’ standards imsemmija fl-Artikolu 1(2).12. "Kapaċità ta’ friża" f’kg/24 s bi qbil ma’ l-istandards imsemmija fl-Artikolu 1(2).13. "Klassi ta’ klima" bi qbil ma’ l-istandards imsemmija fl-Artikolu 1(2) Fejn apparat ikun ta’ klassi ta’ klima "moderata" dan jista’ jitħalla barra.14. Fejn ikun applikabbli "ħoss", imkejjel skond id-Direttiva 86/594/KEE.Fejn apparat ikun fih kompartimenti għajr kompartiment waħdieni ta’ ikel frisk u kompartiment waħdieni ta’ ikel iffriżat, jistgħu jiġu miżjuda linji oħra f’7, 8, 9, 10, 11, 12 u 13 sabiex jinkludu l-informazzjoni fir-rigward ta’ dawn il-kompartimenti. F’dan il-każ l-isem u l-ordni ta’ elenkar tal-kompartimenti għandhom ikunu konsistenti. Fejn it-temperatura mfassla ta’ kompartiment ma tikkonformax mas-sistema ta’ stima bi stilla, jew it-temperatura standard tal-kompartiment ta’ ikel frisk (5 °Ċ), din it-temperatura mfassla għandha tiġi ddikjarata.L-informazzjoni fuq it-tikketta tista’ tingħata fil-forma ta’ kopja tat-tikketta, jew bil-kulur jew abjad u iswed. F’dan il-każ l-informazzjoni addizzjonali mogħtija biss fuq il-fiche xorta waħda għandha tiġi inkluża.Nota:It-termini ekwivalenti f’lingwi oħra għal dawk deskritti fuq huma mogħtija fl-Anness VI.--------------------------------------------------L-ANNESS IIIBEJGĦ B’KORRISPONDENZA U BEJGĦ B’DISTANZA IEĦORKatalgi ta’ bejgħ b’korrispondenza u komunikazzjonijiet stampati oħra imsemmija fl-Artikolu 2(4) ta’ din id-Direttiva għandu jkun fihom l-informazzjoni li ġejja, mogħtija fl-ordni speċifikata:1. Klassi ta’ effiċjenza ta’ l-enerġija (l-Anness II, punt 3)2. Il-konsum ta’ enerġija (l-Anness II, punt 6)3. Volum nett tal-kompartiment ta’ ikel frisk (l-Anness II, punt 7)4. Volum nett tal-kompartiment ta’ ikel iffriżat (l-Anness II, punt 8)5. Stima bi stilla (l-Anness II, punt 9)6. Ħoss (l-Anness II, punt 14)Fejn tkun ipprovduta informazzjoni oħra li tkun tinsab fil-fiche ta’ l-informazzjoni tal-prodott, din għandha tkun fil-forma ddefinita fl-Anness II u għandha tiġi nkluża fit-tabella ta’ fuq fl-ordni speċifikata għall-fiche.Id-daqs u t-tipa, li bihom tkun stampata l-informazzjoni kollha li hemm referenza għaliha fuq, għandha tkun tinqara.Nota:It-termini ekwivalenti f’lingwi oħra għal dawk deskritti fuq huma mogħtija fl-Anness VI.--------------------------------------------------L-ANNESS IVKATEGORIJIL-apparats koperti b’din id-Direttiva għandhom jiġu diviżi fil-"kategoriji" li ġejjin:1. Refriġeraturi li jintużaw fid-djar, mingħajr kompartimenti ta’ temperatura baxxa.2. Refriġeraturi/chillers li jintużaw fid-djar, b’kompartimenti f’5°Ċ u/jew 10°Ċ.3. Refriġeraturi li jintużaw fid-djar, b’kompartimenti ta’ temperatura baxxa mingħajr stilla.4. Refriġeraturi li jintużaw fid-djar, b’kompartimenti ta’ temperatura baxxa *.5. Refriġeraturi li jintużaw fid-djar, b’kompartimenti ta’ temperatura baxxa **.6. Refriġeraturi li jintużaw fid-djar, b’kompartimenti ta’ temperatura baxxa ***.7. Refriġeraturi/freezers li jintużaw fid-djar, b’kompartimenti ta’ temperatura baxxa *(***).8. Freezers ta’ l-ikel li jintużaw fid-djar, wieqfin.9. Freezers ta’ l-ikel li jintużaw fid-djar, orizzontali (chest).10. Refriġeraturi u freezers li jintużaw fid-djar b’aktar minn żewġ bibien, jew apparat ieħor mhux kopert fuq.--------------------------------------------------L-ANNESS VKLASSI TA’ EFFIĊJENZA TA’ ENERĠIJAIl-klassi ta’ effiċjenza ta’ enerġija ta’ apparat għandha tiġi stabbilita bi qbil mat-Tabella I li ġejja:TABELLA 1Indiċi ta’ effiċjenza ta’ enerġija | Klassi ta’ effiċjenza ta’ enerġija |I < 55 | A |55 ≤ I < 75 | B |75 ≤ I < 90 | C |90 ≤ I < 100 | D |100 ≤ I < 100 | E |110 ≤ I < 125 | F |125 ≤ I | G |Fejn:"indiċi ta’ effiċjenza ta’ enerġija" (imfisser bħala persentaġġ) = konsum ta’ enerġija fis-sena ta’ l-apparat/konsum [1] ta’ enerġija fis-sena standard ta’ l-apparat"konsum ta’ enerġija fis-sena standard ta’ l-apparat" (imfissra f’kWh/sena) = M × volum nett aġġustat + Nuvolum nett aġġustat (imfisser f’litri) = volum nett ta’ kompartiment ta’ ikel frisk + ‘ × volum nett ta’ kompartiment ta’ ikel iffriżat.Il-valuri M, N u ‘ huma meħuda mit-Tabella 2.TABELLA 2Klassi ta' appliance | Ω | M | N |1Larder fridge | — | 0,233 | 245 |2Refriġeratur/chiller | 0,75 [2] | 0,233 | 245 |3Refriġeratur minghajr stilla | 1,25 | 0,233 | 245 |4Refriġeratur * | 1,55 | 0,643 | 191 |5Refriġeratur ** | 1,85 | 0,450 | 245 |6Refriġeratur*** | 2,15 | 0,657 | 235 |7Frigg/freezer * (***) | [4] | 0,777 | 303 |8Freezer wieqfa | 2,15 [3] | 0,472 | 286 |9Freezer orizzontali (chest) | 2,15 [3] | 0,446 | 181 |10Apparati b'aktar minn bieba waħda jew apparati oħra | [4] | [5] | [5] |TABELLA 3Temperatura ta' l-iktar kompartiment kiesah | Klassi Ekwivalenti | M | N |> - 6 ° C | 1/2/3 Larder fridge/refriġeratur bla stilla/refriġeratur chiller | 0,233 | 245 |≤ - 6 ° C * | 4Refriġeratur * | 0,643 | 191 |≤ -12° C ** | 5Refriġeratur ** | 0,450 | 245 |≤ -18° C *** | 6Refriġeratur *** | 0,657 | 235 |≤ -18° C * (***) b'kapacità ta' friża | 7Refriġeratur *(***) | 0,777 | 303 |[1] Bi qbil ma’ l-Anness I, nota V.[2] Ghal refriġeratur/chiller il-volum aggustat = volum nett ta' kompartiment ta' ikel frisk + Ω x volum nett tal- kompartiment tac-chiller (10 ºC) (imfisser f'litri).[3] Ghal apparati bla glata kif iddefinit fl-Anness II punt 10, dan l-Anness jigi miżjud b'fattur proviżorju ta' 1,2, li jagħti valur ta' 2,58. (Dan jiehu ħsieb tax-xaqliba li jista' jkun hemm tal-metodu ta' kejl, li ma jaħsibx għan-nuqqas ta' silġ li jitrabba fuq apparati "no frost". F'użu prattiku silġ li jitrabba sejjer iżid b'xi ammont il-konsum ta' apparati "konvenzjonali".)[4] Volum nett aġġustat AV jiġi maħdum bil-formula:AV = ∑ 25−TC20 × VC × FCil-kompartimenti kollhaFejn TC hija t-temperatura mfassla (f'ºC) ta' kull kompartiment, VC huwa l-volum nett (f'litri) ta' kull kompartiment u FC huwa fattur li huwa daqs 1,2 għal kompartimenti "no frost" u 1 għal kompartimenti oħra.[5] Ghal dawn l-apparati il-valuri M u N jigu stabbiliti bit-temperatura u star rating tal-kompartiment bl-inqas temperatura, kif segwit:--------------------------------------------------L-ANNESS VITRADUZZJONIJIET TA' TERMINI LI GHANDHOM JINTUŻAW FUQ TIKKETTA U FUQ FICHEL-ekwivalenti f'lingwi ohra tal-Komunità tat-termini bl-Ingliż moghtija fuq huma kif gej:Nota | | | ES | DA | DE | EL | ΕΝ | FR | IT | NL | PT |Tikketta | Fiche | Mail order |Anness I | Anness II | Anness III |+++++ TIFF +++++| | | Energía | Energi | Energie | Ενέργεια | Energy | Énergie | Energia | Energie | Energia |I | | | Fabricante | Mærke | Hersteller | Κατασκευαστής | Manufacturer | Fabricant | Costruttore | Fabrikant | Fabricante |II | | | Modelο | Model | Modell | Μοντέλο | Model | Modèle | Modello | Model | Modelo |+++++ TIFF +++++| | | Más eficiente | Lavt forbrug | Niedriger Verbrauch | Αποδοτικό | More efficient | Économe | Bassi consumi | Efficiënt | Eficiente |+++++ TIFF +++++| | | Menos eficiente | Højt forbrug | Hoher Verbrauch | Μη αποδοτικό | Less efficient | Peu économe | Alti consumi | Inefficiënt | Ineficiente || 3 kategorija 1 | | Frigorífico sin compartimento de baja temperatura | Køleskab uden frostboks | Kühlgerät | Ψυγείο/αποθηκευτής τροφών | Larder fridge | Réfrigérateur sans compartiment à basse température | Frigorifero senza scomparti a bassa temperature | Koelkast zonder vriesvak | Frigorífico sem compartimento de baixa temperatura || kategorija 2 | | Frigorífico -bodega | Køle-svaleskab | Gerät mit Kühlfach/Kellerfach | Ψυγείο/θάλαμος ταχείας ψύξεως | Refrigerator/chiller | Réfrigérateur avec compartiment de rafraîchissement | Frigorifero con scomparti cantina | Koel-kelderkast | Frigorífico-garrafeira || Kategorija 3 sa 6 | | Frigorífico | Køleskab | Kühlgerät | Ψυγείο | Refrigerator | Réfrigérateur | Frigorifero | Koelkast met vriesvak | Frigorífico || kategorija 7 | | Frigorífico -congelador | Køleskab/Fryser | Kühl-Gefrier-kombination | Ψυγείο/καταψύκτης | Fridge/freezer | Réfrigérateur/congélateur | Frigo/Congelatore | Koel-vrieskast | Frigorífico/congelador || kategorija 8 | | Congelador vertical | Fryseskab | Gefrierschrank | Καταψύκτης κατακόρυφου τύπου | Upright freezer | Congélateur armoire | Congelatore verticale | Diepvrieskast | Congelador vertical || kategorija 9 | | Congelador tipo arcón | Kummefryser | Gefriertruhe | Καταψύκτης οριζόντιου τύπου | Chest freezer | Congélateur coffre | Congelatore orizzontale | Diepvrieskist | Congelador horizontal (arca) || 5 | 1 | Clase de efi-ciencia energética… en una escala que abarca de A (mas eficiente) a G (menos eficiente) | Relativt energiforbrug… på skalaen A (lavt forbrug) til G (højt forbrug) | Energieeffizienz-klasse… auf einer Skala von A (niedriger Verbrauch) bis G (hoher Verbrauch) | Τάξη ενεργειακής απόδοσης… σε μια κλίμακα από το Α (αποδοτικό) έως το G (μη αποδοτικό) | Energy efficiency class… on a scale of A (more efficient) to G (less efficient) | Classement selon son efficacité énergétique… sur une échelle allant de A (économe) à G (peu conome) | Classe di efficienza energetica… su una scala da A (bassi consumi) a G (alti consumi) | Energie-efficiëntieklasse… op een schaal van A (efficiënt) tot G (inefficiënt) | Classe de eficiência energética… numa escala de A (eficiente) a G (ineficiente) |V | 6 | 2 | Consumo de energía | Energiforbrug | Energieverbrauch | Χρήση ενέργειας | Energy consumption | Consommation d'énergie | Consumo di energia | Energieverbruik | Consumo de energia |V | 6 | 2 | kWh/año | kWh/år | kWh/Jahr | kWh ανά έτος | kWh per year | kWh par an | kWh/anno | kWh per jaar | kWh/ano |V | 6 | 2 | Sobre la base del resultado obtenido en 24 h en condiciones de ensayo normalizadas | På grundlag af tandardtest | Auf der Grundlage von Ergebnissen der Normprüfung über 24 h | Βάσει αποτελεσμάτων των πρότυπων δοκιμών επί 24ωρο | Based on standard test results for 24 h | Sur la base du résultat obtenu pour 24 h dans des conditions d'essai normalisées | In base ai risultati di prove standard per 24 ore | Gebaseerd op de resultaten van een standaardtest gedurende 24 uur | Com base nos resultados do ensaio normalizado de 24 h || 6 | 2 | El consume real depende de las condiciones de utilización del aparato y de su localización | Det faktiske energiforbrug afhænger af, hvorledes apparatet benyttes, og hvor det anbringes | Der tatsächliche Verbrauch hängt von der Nutzung und vom Standort des Geräts ab | Η πραγματική κατανάλωση εξαρτάται από τον τρόπο χρήσεως και το σημείο που είναι τοποθετημένη η συσκευή | Actual consumption will depend on how the appliance is used and where it is located | La consommation réelle dépend des conditions d'utilisation et de la localisation de l'appareil | II consumo effettivo dipende dal modo in cui l'apparecchio viene usato e dal posto in cui è situato | Werkelijk verbruik wordt bepaald door de wijze waarop het apparaat wordt gebruikt en de plaats waar het staat | O consumo real varia com as condições de utilização do aparelho e com a sua localização |VII | 7 | 3 | Volumen alimentos frescos 1 | Rumfang af kølerum 1 | Nutzinhalt Kühlteil 1 | Νωπές τροφές σε λίτρα | Fresh food volume 1 | Capacité de denrées fraiches 1 | Scomparto alimenti freschi 1 | Inhoud koelruimte 1 | Volume de alimentos fescos l |VIII | 8 | 4 | Volumen alimentos congelados 1 | Rumfang af frostrum 1 | Nutzinhalt Gefrierteil 1 | Κατεψυγμένες τροφές σε λίτρα | Frozen food volume 1 | Capacité de denrées congelées 1 | Scomparto alimenti congelati 1 | Inhoud vriesruimte 1 | Volume de alimentos congelados 1 || 10 | | Sin escarcha | Frostfri | No frost | Αυτόματη απόψυξη | No frost | Froid ventilé | Tipo ventilato (Frost free) | Zelfontdooiend | Frio ventilado || 11 | | Autonomía…h | Sikkerhed ved strømafbrydelse… t | Lagerzeit bei Störung… h | Αυτονομία σε ώρες | Powercut safe… h | Autonomie de… h | Autonomia di conservazione senza energia elettrica… h | Conserveringsduur bij stroomuitval… uur | Autonomia…h || 12 | | Capacidad de congelación kg/24 h | Indfrysningskapacitet kg/24 h | Gefriervermögen kg/24 h | Ψυκτική ισχύς (Kg/24o)Qo) | Freezing capacity kg/24 h | Charge (en kg/24 h) | Potere di congelamento Kg/24 h | Vriesvermogen Kg/24 uur | Capacidade de congelação kg/24 horas || 13 | | | | subnormal | Κάτω της ηπίας | Sub-normal | | | | || 13 | | Templado | tempereret | normal | Ήπια | Temperate | Tempéré | Temperata | Gematigd | Temperada || 13 | | Subtropical | subtropisk | subtropisch | Υποτροπική | Subtropical | Subtropical | Subtropicale | Subtropisch | Subtropical || 13 | | Tropical | tropisk | tropisch | Τροπική | Tropical | Tropical | Tropicale | Tropisch | Tropical |IX | 14 | 6 | Ruido [dB(A) re 1 pW] | Lydeffektniveau dB(A) (Støj) | Geräusch (dB(A) re 1 pW) | Θόρυβος (dB(A) ανά 1 pW) | Noise (dB(A) re 1 pW) | Bruit [dB(A) re 1 pW] | Rumore dB(A) relpW | Geluidsniveau dB(A) re 1 pW | Nível de ruído dB(A) re 1 pW |+++++ TIFF +++++| | | Ficha de información detallada en los folietos del producto | Brochurerne om produktet indeholder yderligere oplysninger | Ein Datenblatt mit weiteren Geräteangaben ist in den Prospekten enthalten | Μια κάρτα με πληροφοριακές λεπτομέρειες Περιλαμβάνεται στο φυλλάδιο | Further information is contained in product brochures | Une fiche d'information détaillée figure dans la brochure | Gli opuscoli illustrativi contengono una scheda particolareggiata | Een kaart met nadere gegevens is opgenomen in de brochures over het apparaat | Ficha porme-norizada em folheto do produto |+++++ TIFF +++++| | | Norma EN 153 mayo 1990 | Standard: EN 153 af maj 1990 | Norm EN 153 Ausgabe Mai 1990 | Προδιαγραφές του ΕΝ 153 Μαίου 90 | Norm EN 153 May 1990 | Norme EN 153, mai 1990 | Norma EN 153 Maggio 1990 | Norm EN 153 mei 1990 | Norma EN 153, Maio de 1990 |+++++ TIFF +++++| | | Directive sobre etiquetado de refrigeradores 94/2/CE | Direktiv om energimærkning af kølemøbler 94/2/EF' | Kühlgeräte-Richtlinie 94/2/EG | Κοινοτική οδηγία προδια γραφών 94/2/ΕΚ για ψυγεία | Refrigerator Label Directive 94/2/EC | Directive 94/2/CE relative à l'étiquetage des réfrigérateurs | Direttiva 94/2/CE relativa all’etichettatura dei frigoriferi | Richtlijn Etikettering koelkasten 94/2/EG | Directiva 94/2/CE relativa à etiquetagem de aparelhos frigoríficos |--------------------------------------------------


title: Direttiva tal-Kummissjoni 2009/113/KE tal- 25 ta’ Awwissu 2009 li temenda d-Direttiva 2006/126/KE tal-Parlament Ewropew u tal-Kunsill dwar il-liċenzji tas-sewqan

text:
               26.8.2009

               MT

               Il-Ġurnal Uffiċjali tal-Unjoni Ewropea

               L 223/31

         DIRETTIVA TAL-KUMMISSJONI 2009/113/KE
   tal-25 ta’ Awwissu 2009
   li temenda d-Direttiva 2006/126/KE tal-Parlament Ewropew u tal-Kunsill dwar il-liċenzji tas-sewqan
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva 2006/126/KE tal-Parlament Ewropew u tal-Kunsill tal-20 ta’ Diċembru 2006 dwar il-liċenzji tas-sewqan (1), u b’mod partikolari l-Artikolu 8 tagħha,
   Billi:

               (1)

               Ir-rekwiżiti minimi tal-idonejità medika għas-sewqan mhumiex armonizzati għalkollox. L-Istati Membri jistgħu jimponu standards aktar stretti mir-rekwiżiti minimi Ewropej, kif stipulati fl-Anness III fil-punt 5 tad-Direttiva 2006/126/KE.

               (2)

               Peress li l-eżistenza ta’ rekwiżiti differenti fi Stati Membri differenti tista’ taffettwa l-prinċipju ta’ moviment liberu l-Kunsill talab speċifikament għal reviżjoni tal-istandards mediċi għal-liċenzjar tas-sewwieqa fir-riżoluzzjoni tiegħu tas-26 ta’ Ġunju 2000.

               (3)

               F’konformità ma’ din ir-riżoluzzjoni tal-Kunsill, il-Kummissjoni issuġġeriet li għandu jkun hemm ħidma fuq perjodu ta’ żmien medju u twil sabiex jiġi adattat l-Anness III għall-progress xjentifiku u tekniku kif stipulat fl-Artikolu 8 tad-Direttiva 2006/126/KE.

               (4)

               Il-vista, id-dijabete u l-epilessija ġew identifikati bħala kundizzjonijiet mediċi li jaffettwaw l-idonejità għas-sewqan u li kien meħtieġ li jiġu kkunsidrati; għal dan il-għan twaqqfu gruppi ta’ ħidma li fihom hemm speċjalisti magħżula mill-Istati Membri.

               (5)

               Dawn il-gruppi ta’ ħidma pproduċew rapporti sabiex jiġu aġġornati l-punti rilevanti tal-Anness III għad-Direttiva 2006/126/KE.

               (6)

               Id-Direttiva 2006/126/KE għandha, għalhekk, tiġi emendata skont dan.

               (7)

               Il-miżuri pprovduti f’din id-Direttiva huma skont l-opinjoni tal-Kumitat dwar il-liċenzji tas-sewqan,

         ADOTTAT DIN ID-DIRETTIVA:
   Artikolu 1
   L-Anness III għad-Direttiva 2006/126/KE ġie emendat kif muri fl-Anness.
   Artikolu 2
   (1)   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva sa mhux aktar tard minn sena mid-dħul fis-seħħ ta’ din id-Direttiva. Għandhom minnufih jgħarrfu lill-Kummissjoni dwar dan.
   Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew għandhom ikunu akkumpanjati b’tali referenza dakinhar tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir it-tali referenza.
   (2)   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li huma jadottaw fil-qasam kopert b’din id-Direttiva.
   Artikolu 3
   Din id-Direttiva hija indirizzata lill-Istati Membri.

      Magħmula fi Brussell, il-25 ta’ Awwissu 2009.

            Għall-Kummissjoni

         Antonio TAJANI

            Viċi President

      (1)  ĠU L 403, 30 12.2006, p. 18.

      ANNESS
      L-Anness III għad-Direttiva 2006/126/KE huwa emendat kif ġej:

                  (1)

                  Il-punt 6 għandu jinbidel b’dan li ġej:
                  “VISTA

                              6.

                              L-applikanti kollha għal liċenzja tas-sewqan għandhom jgħaddu minn investigazzjoni xierqa sabiex jiġi żgurat li għandhom vista ċara biżżejjed sabiex isuqu vetturi bil-mutur. Fejn ikun hemm raġuni ta’ dubju dwar jekk il-vista tal-applikant hix adegwata, dan/din għandu/għandha jiġi/tiġi eżaminat/a minn awtorità medika kompetenti. F’dan l-eżami għandha tingħata attenzjoni, b’mod partikolari, għal dan li ġej: l-akutezza fil-vista, il-kamp viżiv, il-vista f’dawl newwiemi, is-sensittività għad-dija u l-kuntrast, id-diplopija u funzjonijiet oħra tal-vista li jistgħu jikkompromettu s-sewqan sikur.
                              Għas-sewwieqa tal-Grupp 1, il-liċenzja tista’ tingħata f′‘każijiet eċċezzjonali’ fejn l-istandard tal-kamp jew tal-akutezza fil-vista ma jkunux intlaħqu; f’każijiet bħal dawn is-sewwieq għandu jsirlu eżami minn awtorità medika kompetenti sabiex jintwera li m’hemm l-ebda ħsara oħra fil-funzjoni tal-vista, inklużi s-sensittività għad-dija u l-kuntrast u l-vista f’dawl newwiemi. Is-sewwieq jew l-applikant għandu wkoll isirlu test prattiku pożittiv minn awtorità kompetenti.

                     Grupp 1:

                              6.1.

                              L-applikanti għal-liċenzja tas-sewqan jew għat-tiġdid ta’ din il-liċenzja għandu jkollhom akutezza binokulari fil-vista, bil-lentijiet korrettivi jekk meħtieġa, ta’ mill-inqas 0,5 meta jintużaw iż-żewġ għajnejn flimkien.
                              Barra minn hekk, il-firxa orizzontali tal-vista għandha tkun ta’ mhux inqas minn 120 grad, l-estensjoni għandha tkun tal-inqas 50 grad fuq il-lemin u fuq ix-xellug u 20 grad ‘il fuq u ‘l isfel. Ma għandux ikun hemm difetti f’radju mill-20 grad ċentrali.
                              Meta tinstab jew tiġi ddikjarata marda progressiva tal-għajnejn, jistgħu jinħarġu jew jiġġeddu l-liċenzji tas-sewqan bil-kundizzjoni li l-applikant isirlu eżami regolari minn awtorità medika kompetenti.

                              6.2.

                              L-applikanti għal-liċenzja tas-sewqan, jew għat-tiġdid ta’ tali liċenzja, li jkollhom telf funzjonali totali tal-vista f’għajn waħda jew li jużaw għajn waħda biss (eż. fil-każ tad-diplopija) għandu jkollhom akutezza fil-vista ta’ mill-inqas 0,5, bil-lentijiet korrettivi jekk meħtieġa. L-awtorità medika kompetenti għandha tiċċertifika li din il-kundizzjoni ta’ vista monokulari kienet ilha teżisti biżżejjed hekk li tippermetti l-addattament u li l-kamp tal-vista f’din l-għajn jissodisfa r-rekwiżiti msemmija fil-paragrafu 6.1.

                              6.3.

                              Wara żvilupp reċenti tad-diplopija jew wara t-telf ta’ vista f’għajn waħda, għandu jkun hemm perjodu ta’ adattament xieraq (pereżempju sitt xhur), li matulhom mhux permess sewqan. Wara dan il-perjodu, is-sewqan ikun permess biss wara opinjoni favorevoli mingħand esperti tal-vista u tas-sewqan.

                     Grupp 2:

                              6.4.

                              L-applikanti għal-liċenzja tas-sewqan jew għat-tiġdid ta’ tali liċenzja għandu jkollhom akutezza fil-vista, bil-lentijiet korrettivi jekk meħtieġa, ta’ mill-inqas 0,8 fl-aħjar għajn u ta’ mill-inqas 0,1 fl-agħar għajn. Jekk jintużaw lentijiet korrettivi biex jintlaħqu l-valuri ta’ 0,8 u 0,1, l-akutezza minima (0,8 u 0,1) għandha tintlaħaq jew b’korrezzjoni permezz ta’ nuċċali b’qawwa ta’ mhux aktar minn + tmien dijopteri, jew bl-għajnuna ta’ lentijiet tal-kuntatt. Il-korrezzjoni jeħtieġ li tkun ittollerata sew.
                              Barra minn hekk, il-kamp orizzontali tal-vista biż-żewġ għajnejn għandha tkun ta’ mhux inqas minn 160 grad, l-estensjoni għandha tkun tal-inqas 70 grad fuq il-lemin u fuq ix-xellug u 30 grad ’il fuq u ’l isfel. Ma għandux ikun hemm difetti f’radju mit-30 grad ċentrali.
                              Ma għandhomx jinħarġu jew jiġġeddu liċenzji tas-sewqan lill-applikanti jew lis-sewwieqa li jsofru minn sensittività għall-kuntrast imnaqqsa jew minn diplopija.
                              Wara telf sostanzjali ta’ vista minn għajn waħda, għandu jkun hemm perjodu ta’ adattament xieraq (pereżempju sitt xhur), li matulhom il-persuna ma titħalliex issuq. Wara dan il-perjodu, is-sewqan ikun permess biss wara opinjoni favorevoli mingħand esperti tal-vista u tas-sewqan.”

                  (2)

                  Il-punt 10 għandu jinbidel b’dan li ġej:
                  “DIABETES MELLITUS

                              10.

                              Fil-paragrafi li ġejjin, ipogliċemija severa tfisser li hi meħtieġa l-għajnuna ta’ persuna oħra u ipogliċemija rikorrenti hija ddefinita bħala t-tieni ipogliċemija severa matul perjodu ta’ 12-il xahar.

                     Grupp 1:

                              10.1.

                              Il-liċenzji tas-sewqan għall-applikanti jew għas-sewwieqa li jsofru minn diabetes mellitus jistgħu jinħarġu jew jiġġeddu. Meta jkunu qed jiġu ttrattati b’mediċina, għandhom ikunu suġġetti għal opinjoni medika awtorizzata u reviżjoni medika regolari, kif xieraq għal kull każ, iżda l-intervall ma għandux ikun ta’ iktar minn ħames snin.

                              10.2.

                              La għandhom jinħarġu u lanqas jiġġeddu l-liċenzji tas-sewqan għall-applikanti jew għas-sewwieqa li għandhom ipogliċemija rikorrenti severa u/jew għarfien ħażin tal-ipogliċemija. Sewwieq bid-dijabete għandu juri għarfien tar-riskju tal-ipogliċemija u kontroll xieraq tal-kundizzjoni.

                     Grupp 2:

                              10.3.

                              Tista’ tingħata kunsiderazzjoni għall-ħruġ/it-tiġdid ta’ liċenzji tal-Grupp 2 għal sewwieqa bid-diabetes mellitus. Meta jkunu qed jiġu ttrattati b’mediċina li għandha r-riskju li ġġib l-ipogliċemija (jiġifieri, bl-insulina u xi pilloli), il-kriterji li ġejjin għandhom japplikaw:

                                          —

                                          ma kien hemm l-ebda avveniment ta’ ipogliċemija severa fl-aħħar 12-il xahar,

                                          —

                                          is-sewwieq huwa totalment konxju mill-ipogliċemija,

                                          —

                                          is-sewwieq għandu juri kontroll adegwat tal-kundizzjoni permezz ta’ monitoraġġ regolari taz-zokkor fid-demm, tal-inqas darbtejn kuljum u f’ħinijiet rilevanti għas-sewqan,

                                          —

                                          is-sewwieq għandu juri għarfien tar-riskji tal-ipogliċemija,

                                          —

                                          m’hemm l-ebda kumplikazzjoni oħra tad-dijabete li tipprojbixxi s-sewqan.

                                    Barra minn hekk, f’dawn il-każijiet, tali liċenzji għandhom jinħarġu skont l-opinjoni ta’ awtorità medika kompetenti u vista medika regolari, li ssir f’intervalli ta’ mhux iktar minn tliet snin.

                              10.4.

                              Avveniment ta’ ipogliċemija severa waqt li wieħed ikun imqajjem, anke jekk ma jkunx relatat mas-sewqan, għandu jkun irrappurtat u għandu jagħti lok għall-valutazzjoni mill-ġdid tal-istat tal-liċenzja.”

                  (3)

                  Il-punt 12 għandu jinbidel b’dan li ġej:
                  “EPILESSIJA

                              12.

                              L-attakki epilettiċi jew disturbi oħra għall-għarrieda fl-istat ta’ koxjenza huma ta’ periklu serju għas-sikurezza fit-triq jekk iseħħu meta persuna tkun qiegħda ssuq vettura li taħdem bil-mutur.
                              L-epilessija hija ddefinita bħala żewġ attakki epilettiċi jew aktar b’inqas minn ħames snin bejn kull attakk. Attakk epilettiku pprovokat huwa ddefinit bħala attakk li ġie kkawżat minn fattur rikonoxxut li jista’ jiġi evitat.
                              Persuna li kellha attakk inizjali jew iżolat jew telf ta’ koxjenza għandha tingħata l-parir li ma ssuqx. Ikun meħtieġ rapport ta’ speċjalista li jistabbilixxi l-perjodu li tulu s-sewqan se jkun ipprojbit u s-segwitu rikjest.
                              Huwa estremament importanti li s-sindromu speċifiku tal-epilessija tal-persuna u t-tip ta’ attakk ikunu identifikati biex tkun tista’ ssir evalwazzjoni xierqa tas-sikurezza tas-sewqan tal-persuna (inkluż ir-riskju ta’ attakki ulterjuri) u t-terapija xierqa li għandha tingħata. Dan għandu jsir minn newrologu.

                     Grupp 1:

                              12.1.

                              Is-sewwieqa evalwati taħt il-grupp 1 bl-epilessija għandu jkollhom il-liċenzja riveduta sakemm għal tal-inqas ħames snin ma jkun tahom l-ebda attakk.
                              Jekk il-persuna għandha l-epilessija, il-kriterji għal liċenzja mingħajr kundizzjonijiet ma jkunux intlaħqu. L-Awtorità tal-Liċenzji għandha tiġi nnotifikata.

                              12.2.

                              Attakki ta’ epilessija provokati: l-applikant li kellu attakk ta’ epilessija provokat minħabba fattur provokattiv rikonoxxut li x’aktarx ma jerġax iseħħ waqt li jkun qed isuq jista’ jiġi ddikjarat li jista’ jsuq fuq bażi individwali, skont opinjoni newroloġika (il-valutazzjoni għandha tkun, fejn xieraq, f’konformità ma’ taqsimiet oħra tal-Anness III, eż. fil-każ ta’ alkoħol jew komorbidità oħra).

                              12.3.

                              L-ewwel attakk jew attakk individwali mhux provokat: l-applikant li kellu l-ewwel attakk mhux provokat ta’ epilessija jista’ jiġi ddikjarat li jista’ jsuq wara perjodu ta’ sitt xhur mingħajr attakki, jekk kien hemm valutazzjoni medika xierqa. L-awtoritajiet nazzjonali jistgħu jħallu sewwieqa b’indikaturi pronostiċi rikonoxxuti tajbin isuqu qabel.

                              12.4.

                              Telf ieħor ta’ koxjenza: It-telf ta’ koxjenza għandu jiġi vvalutat skont ir-riskju li dan jerġa’ jiġri waqt is-sewqan.

                              12.5.

                              Epilessija: Is-sewwieqa jew l-applikanti jistgħu jiġu ddikkjarati tajbin biex isuqu wara perjodu ta’ sena mingħajr attakki ulterjuri.

                              12.6.

                              Attakki li jseħħu esklussivament waqt l-irqad: L-applikant jew is-sewwieq li qatt ma bata minn attakki ħlief waqt l-irqad jista’ jiġi ddikjarat tajjeb biex isuq sakemm dan il-mudell ġie stabbilit għal perjodu li ma għandux ikun inqas mill-perjodu ta’ mingħajr attakki meħtieġ għall-epilessija. Jekk iseħħ attakk waqt li wieħed ikun imqajjem, ikun meħtieġ perjodu ta’ sena mingħajr avveniment ieħor qabel ma tingħata l-liċenzja (ara ‘Epilessija’).

                              12.7.

                              Attakki fejn il-koxjenza jew il-kapaċità li taġixxi ma jiġux affettwati: L-applikant jew is-sewwieq li qatt ma bata minn attakki ħlief minn attakki fejn intwera esklussivament li la jaffettwaw il-koxjenza u lanqas ma jikkawżaw xi tfixkil funzjonali jista’ jiġi ddikjarat tajjeb biex isuq sakemm dan il-mudell ġie stabbilit għal perjodu li ma għandux ikun inqas mill-perjodu ta’ mingħajr attakki meħtieġ għall-epilessija. Jekk iseħħ kull tip ta’ attakk ieħor, ikun meħtieġ perjodu ta’ sena mingħajr avveniment ieħor qabel ma tingħata l-liċenzja (ara ‘Epilessija’).

                              12.8.

                              Attakki minħabba tibdil li sar min-naħa tat-tabib jew tnaqqis tat-terapija kontra l-epilessija: Il-pazjent jista’ jingħata l-parir biex ma jsuqx mill-bidu tal-perjodu tal-irtirar ‘il quddiem għal perjodu ta’ sitt xhur wara li jitwaqqaflu t-trattament. L-attakki li jseħħu waqt tibdil fuq parir tat-tabib jew irtirar ta’ mediċina jeħtieġu tliet xhur mingħajr sewqan jekk jerġa’ jinbeda t-trattament li kien effettiv qabel.

                              12.9.

                              Wara operazzjoni ta’ kura għall-epilessija: ara ‘Epilessija’.

                     Grupp 2:

                              12.10.

                              L-applikant għandu jkun mingħajr mediċina kontra l-epilessija għall-perjodu meħtieġ mingħajr attakki. Kien hemm segwitu mediku xieraq. Waqt investigazzjoni newroloġika estensiva, l-ebda patoloġija tal-moħħ ma ġiet stabbilita u m’hemm l-ebda attività epilettika fuq l-elettroenċefalogramm (EEG). Għandhom isiru EEG u valutazzjoni newroloġika xierqa wara episodju akut.

                              12.11.

                              Attakki ta’ epilessija provokati: L-applikant li kellu attakk provokat ta’ epilessija minħabba fattur provokattiv rikonoxxut li x’aktarx ma jerġax iseħħ waqt li jkun qed isuq jista’ jiġi ddikjarat li jista’ jsuq fuq bażi individwali, skont opinjoni newroloġika. Għandhom isiru EEG u valutazzjoni newroloġika xierqa wara episodju akut.
                              Persuna b’ferita strutturali intraċerebrali li għandha riskju akbar ta’ attakki ma għandhiex tkun tista’ ssuq vetturi tal-grupp 2 sakemm ir-riskju tal-epilessija ma jkunx niżel għal mill-inqas 2 % kull sena. Il-valutazzjoni għandha tkun, jekk xieraq, f’konformità mat-taqsimiet l-oħra rilevanti tal-Anness III (eż. fil-każ tal-alkoħol).

                              12.12.

                              L-ewwel attakk jew attakk individwali mhux provokat: l-applikant li kellu l-ewwel attakk ta’ epilessija mhux provokat jista’ jiġi ddikjarat li jista’ jsuq meta jgħaddu ħames snin mingħajr attakki ulterjuri mingħajr l-għajnuna ta’ drogi kontra l-epilessija, jekk kien hemm valutazzjoni newroloġika xierqa. L-awtoritajiet nazzjonali jistgħu jħallu sewwieqa b’indikaturi pronostiċi rikonoxxuti tajbin isuqu qabel.

                              12.13.

                              Telf ieħor ta’ koxjenza: It-telf ta’ koxjenza għandu jiġi vvalutat skont ir-riskju li dan jerġa’ jseħħ waqt is-sewqan. Ir-riskju li jerġa jseħħ għandu jkun ta’ 2 % kull sena jew inqas.

                              12.14.

                              Epilessija: Għandhom jgħaddu 10 snin mingħajr attakki ulterjuri mingħajr l-għajnuna ta’ drogi kontra l-epilessija. L-awtoritajiet nazzjonali jistgħu jħallu sewwieqa b’indikaturi pronostiċi rikonoxxuti tajbin isuqu qabel. Dan japplika wkoll f’każ ta’ ‘epilessija fil-minorenni’.
                              Ċertu mard (eż. malformazzjoni arterjovenuża jew emorraġija intraċerebrali) joħolqu riskju akbar ta’ attakki, anke jekk l-attakki jkunu għadhom ma seħħux. F’sitwazzjoni bħal din, għandha ssir valutazzjoni minn awtorità medika kompetenti; ir-riskju li jkun hemm attakk għandu jkun ta’ 2 % kull sena jew inqas sabiex tingħata l-liċenzja.”


title: Direttiva tal-Kummissjoni 2004/110/KE tad- 9 ta' Diċembru 2004 li taddatta għas-sitt darba għall-progress tekniku d-Direttiva tal-Kunsill 96/49/KE dwar l-approssimazzjoni tal-liġijiet tal-Istati Membri rigward it-trasport tal-merkanzija perikoluża bil-ferrovija Test b'rilevanza għaż-ŻEE

text:
66                 MT             Il-Ġurnal Uffiċjali ta’ l-Unjoni Ewropea                      17.12.2008

32004L0110

L 365/24                      IL-ĠURNAL UFFIĊJALI TA’ L-UNJONI EWROPEA                           10.12.2004

                        DIRETTIVA TAL-KUMMISSJONI 2004/110/KE

                                      tad-9 ta' Diċembru 2004

li taddatta għas-sitt darba għall-progress tekniku d-Direttiva tal-Kunsill 96/49/KE dwar
    l-approssimazzjoni tal-liġijiet tal-Istati Membri rigward it-trasport tal-merkanzija
                                   perikoluża bil-ferrovija

                                   (Test b’rilevanza għaż-ŻEE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat id-Direttiva tal-Kunsill 96/49/KE tat-23 ta' Lulju 1996 dwar l-
approssimazzjoni tal-liġijiet tal-Istati Membri fir-rigward tat-trasport ta’ merkanzija
perikoluża bil-ferrovija1, u partikolarment l-Artikolu 8 tagħha,

Billi:

(1)         L-Anness mad-Direttiva 96/49/KE jirreferi għar-Regolament li jikkonċerna t-trasport
           internazzjonali ta' merkanzija perikoluża bil-ferrovija (RID), kif applikabbli mill-
           1 ta' Lulju 2003.

(2)        L-RID jiġi aġġornat kull sentejn. Għalhekk, il-verżjoni emendata trid tidħol fis-seħħ
           b'effett mill-1 ta' Jannar 2005, b'perjodu tranżitorju sat-30 ta' Ġunju 2005.

(3)        Huwa għalhekk meħtieġ li l-Anness mad-Direttiva 96/49/KE jiġi emendat.

(4)        Il-miżuri previsti f'din id-Direttiva huma skond l-opinjoni tal-Kumitat tat-trasport ta'
           merkanzija perikoluża msemmi fl-Artikolu 9 tad-Direttiva 96/49/KE,

ADOTTAW DIN ID-DIRETTIVA:

                                               Artikolu 1

L-Anness mad-Direttiva 96/49/KE jitbiddel b'li ġej:

1
      ĠU L 235, 17.9.1996, p. 25. Id-Direttiva               kif   emendata   l-aħħar   bid-Direttiva   tal-
Kummissjoni 2004/89/KE (ĠU L 293, 16.9.2004, p. 14).
 ---pagebreak--- 17.12.2008       MT             Il-Ġurnal Uffiċjali ta’ l-Unjoni Ewropea                       67

‘Ir-Regolament li jirrigwarda t-trasport internazzjonali tal-merkanzija perikoluża bil-ferrovija
(RID) li jidher fl-Anness I tal-Appendiċi B tal-Konvenzjoni li tirrigwarda t-trasport
Internazzjonali bil-Ferrovija (COTIF), kif applikabbli b'effett mill-1 ta' Jannar 2003, filwaqt li
hu mifhum illi l-termini "parti kontarenti" u "l-Istati jew il-ferroviji" iridu jiġu mibdula bit-
terminu "Stat Membru".

It-test tal-emendi tal-verżjoni tas-sena 2005 tal-RID irid jiġi ppubblikat hekk kif ikun
disponibbli fl-ilsna uffiċjali kollha tal-Komunità."

                                             Artikolu 2

1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet
amministrattivi meħtieġa sabiex ikunu konformi ma’ din id-Direttiva sa mhux aktar tard mill-
1 ta’ Lulju 2005. Għandhom jikkomunikaw minnufih lill-Kummissjoni t-test ta’ dawn id-
dispożizzjonijiet u t-tabella ta’ korrelazzjoni bejn dawn id-dispożizzjonijiet u din id-Direttiva.

Meta l-Istati Membri jadottaw dawn il-miżuri, dawn għandhom jinkludu referenza għal din id-
Direttiva jew għandhom ikunu akkumpanjati b'din ir-referenza fil-ħin tal-pubblikazzjoni
uffiċjali tagħhom. L-Istati Membri għandhom jiddeterminaw kif għandha ssir it-tali referenza.

2. L-Istati Membri għandhom jikkomunikaw lill-Kummissjoni t-test tad-dispożizzjonijiet
ewlenin tal-liġi nazzjonali li jadottaw fil-qasam kopert minn din id-Direttiva.

                                             Artikolu 3

Din id-Direttiva għandha tidħol fis-seħħ fl-20 jum wara dik tal-pubblikazzjoni tagħha f'Il-
Ġurnal Uffiċjali tal-Unjoni Ewropea.

                                             Artikolu 4

Din id-Direttiva hija indirizzata lill-Istati Membri.

Magħmul fi Brussell, 9 ta’ Diċembru 2004.
Għall-Kummissjoni

Jacques BARROT

Membru tal-Kummissjoni